kardosdrur/scandi-wiki huggingface dataset:
Under stjernerne på himlen

"Under stjernerne på himlen" er en sang fremført og komponeret af Tommy Seebach, med tekst af Keld Heick, der repræsenterede Danmark ved Eurovision Song Contest i 1993, efter at have vundet det danske Melodi Grand Prix samme år. Finalen gav en 22. plads blandt de 25 deltagende nationer og ni point.

Sangen, der er en vuggevise til Tommy Seebachs datter Marie, var blevet sendt ind til det danske Melodi Grand Prix to gange tidligere uden at komme med.

Rasmus Seebach-version

"Under stjernerne på himlen" blev indspillet af Rasmus Seebach på hans andet studiealbum Mer' end kærlighed (2011). Sangen opnåede en tredjeplads på download-hitlisten, to uger efter udgivelsen af albummet. I januar 2012 modtog sangen guld for streaming.

Kildehenvisninger 

Singler fra 2011
Sange fra 1993
Popsange fra Danmark
Sange fra Dansk Melodi Grand Prix
Sange fra Eurovision Song Contest 1993
Eurovision Song Contest-sange fra Danmark
Dansk Melodi Grand Prix 1993
Tido Wedell

Charles Bendt Mogens Tido lensgreve Wedell(-Wedellsborg) (3. september 1908 i London – 5. september 1982) var en dansk godsejer, gift med Irene Wedell og far til tvillingerne Christiane Wedell og Bendt Wedell.

Han var søn af lensgreve Julius Wedell og Inger Wedell født komtesse Krag-Juel-Vind-Frijs, blev student fra Metropolitanskolen 1926, tog filosofikum 1927 og var 1930-40 på studieophold i England og Tyskland. Da Inger Wedell ikke havde brødre, som kunne arve Frijsenborg, overtog sønnen Tido 1950 Frijsenborg Avlsgård og Kragelund og 1958 hele Frijsenborg gods. 1959 overtog han desuden Wedellsborg. Han var direktør og medlem af forskellige bestyrelser.

Wedell blev gift 18. januar 1958 i Kettinge Kirke med baronesse Irene Suzanne Raben-Levetzau (født 19. oktober 1932 i Beldringe Sogn), datter af baron Johan Otto Raben-Levetzau og hustru Ida Marie "Misser" Ingeborg f. Konow (13. september 1903 i København – 3. april 1993).

Han er begravet på Husby Kirkegård.

Kilder 
 Kraks Blå Bog 1974
 Danmarks Adels Aarbog 1997-99.

Personer fra London
Personer i Kraks Blå Bog (afdøde)
Tido
Lensgrever fra Danmark
Godsejere fra Danmark
Danskere i 1900-tallet
Irene Wedell

Irene Suzanne lensgrevinde Wedell(-Wedellsborg), født baronesse Raben-Levetzau (19. oktober 1932 i Beldringe Sogn – 11. juli 2010) var en dansk erhvervsleder og kammerdame, gift med Tido Wedell og mor til tvillingerne Bendt Wedell og Christiane Wedell. Hun var søster til Frederik Raben-Levetzau.

Liv 
Irene Wedell var datter af baron Johan Raben-Levetzau og hustru Ida Marie "Misser" Ingeborg f. Konow (13. september 1903 i København – 3. april 1993), tog 1949 realeksamen fra Rygaards Franske Skole og var 1949-50 på studieophold på Belmont House i England og i Paris. Hun blev gift 18. januar 1958 i Kettinge Kirke med lensgreve Tido Wedell.

1961-79 var hun næstformand for menighedsrådet ved Hammel Kirke. Da hendes mand døde i 1982, var sønnen Bendt kun syv år gammel. Sønnen blev officielt ejer af godserne, men Irene Wedell blev direktør for godsernes driftsselskab Wefri A/S og Frijsenborg og Wedellsborg Land- og Skovbrug og fra samme år formand for Lensgreve Karl Wedells Stiftelse og Comtesse Agnes's Stiftelse. Dermed stod hun i spidsen for driften af landets største landbrugsejendom. Hun var direktør helt frem til 2002, hvor Bendt Wedell overtog alle disse hverv.

Velgørenhed 
Irene Wedell var optaget af velgørenhed og holdt flere gange åbent hus på Frijsenborg, hvor hun rejste store summer, som blev doneret til velgørenhed, især til Dansk Røde Kors og Dansk Flygtningehjælp. Hun var præsident for Sindslidendes Fond. Da lensgrevinden i 2000 konverterede til katolicismen, begyndte hun at yde stor støtte til den katolske præst fader Brennans arbejde for gadepiger i Thailand. Da han blev beskyldt for pædofili, stiftede Irene Wedell sammen med blandt andre musikeren Johnny Reimar Den Danske Pattaya Fond, så børnene stadig kunne få hjælp – pædofilianklager eller ej.

Hæder 
Hun var 1984 attacheret H.M. Dronning Beatrix af Holland, fik samme år Oranje-Nassau Ordenen og blev 9. november 1992 Ridder af Dannebrog. 1997 blev hun som den første nogensinde udnævnt til kammerdame. I 2010 døde hun af leverkræft. Hun blev begravet på Husby Kirkegård med deltagelse af bl.a. H.M. Dronning Margrethe og Prins Henrik.

Kilder 
 Danmarks Adels Aarbog 1997-99.

Grevinder fra Danmark
Baronesser fra Danmark
Riddere af Dannebrog
Erhvervskvinder
Danskere i 1900-tallet
Danskere i 2000-tallet
Irene
Slægten Raben-Levetzau
Kammerdamer fra Danmark
Landmænd fra Danmark
Filantroper fra Danmark
Natalia Barbu

Natalia Barbu (født 22. august 1979 i Bălţi, Moldova) er en moldavisk sangerinde.

Hun repræsenterede Moldova i Eurovision Song Contest 2007 med sangen "Fight" og endte på en tiende plads i finalen. I foråret 2011 deltog Natalia Barbu på by i Moldovas udtagelse til Eurovision Song Contest 2011 med sangen "Let's Jazz" men vandt ikke.

Barbu er foruden i hjemlandet populær i blandt andet Tyskland, Rumænien og Ukraine.. Hun har gentagne gange optrådt i Callatis. Blandt hendes hits er Ingerul meu (Baby don't cry), Doar noi doi, Vreau sa te vad og Suflet gol. 

I 2007 udgav hun albummet La perfetta idea.

Liv og karriere 

Hun voksede op i landsbyen Balti i et skovområde i landets nordlige del hos sine bedsteforældre. Allerede som barn havde hun flair for at optræde, tilskyndet hertil af forældre og bedsteforældre. I begyndelsen optrådte hun for familien og deres gæster.

Da hun var 7 år gammel, flyttede familien til Ribnita, midt i Moldovas borgerkrigsramte område. Hendes forældre ønskede at sende hende i en rumænsk skole – på den modsatte bred af Dnjestr. For at komme i skole måtte hun dagligt passere barrikader og soldater. Hun gik desuden i musikskole og øvede sig på violin i sin fritid. Hun startede sin musikalske karriere som 12-årig. senere flyttede familien af sikkerhedsmæssige grunde til Chisinau. Moderen medvirkede i folkesangergruppen "Mugurel".

Efter sin gymnasietid fortsatte hun sine studier ved Music Lyceum Stefan Neaga. Desuden spillede hun violin i en folkemusik-gruppe. Først i 1998 blev hun optaget som violinist i "Mugurel". Samme år modtog hun Grand Prix i "Mamaia '98 Festival" i Rumænien. Efter et kortvarigt forsøg på optagelse i gruppen "Millenium" valgte hun at satse på en solokorriere og samtidig at studere ved konservatoriet "Gavriil Muzicescu" i Chisinau.

Hun har desuden medvirket ved udgivelsen af et jazz-album sammen med musikere fra "Trigon", herunder har hun medvirket som både tekstforfatter og arrangør.

Diskografi 

 Între ieri şi azi Between Yesterday And Today 2001
 Zbor De Dor 2003
 Eurovision Song Contest – Helsinki 2007: Fight

Noter

Eksterne henvisninger 

Officiel hjemmeside 

Musikere fra Moldova
Deltagere ved Eurovision Song Contest 2007
Personer fra Bălți
Moldovas Eurovision Song Contest-deltagere
Medicin med industriel specialisering

Medicin med industriel specialisering (MedIS) er en sundhedsvidenskabelig uddannelse som udelukkende udbydes ved det Sundhedsvidenskabelige fakultet på Aalborg Universitet. Studiet er opbygget af en 3-årig bacheloruddannelse (BSc) efterfulgt af en 2-årig kandidatuddannelse (cand.scient.med.). Medicin med industriel specialisering kombinerer fag fra lægevidenskab, naturvidenskab og teknisk videnskab.

Studieformen er en kombination af problemorienteret projektarbejde, forelæsninger, kurser og henholdsvis klinik på sygehuse og praktik i virksomheder. Uddannelsen er tilrettelagt i samarbejde mellem Aalborg Universitet og Nordjyllands Amt .
Til og med 4. semester på bacheloruddannelsen, er næsten alt undervisning fælles med de medicinstuderende (lægevidenskab) på Aalborg Universitet . Helt konkret har MedIS og medicin 20 af 24 fag tilfælles gennem hele bacheloruddannelsen, og begge deltager i kliniske ophold på sygehuset til og med 3. semester på lige vilkår, hvorefter MedIS ikke deltager i de efterfølgende kliniske ophold.

Kandidatuddannelsen indeholder et særligt industrielt og forskningsmæssigt fokus. Der tilbydes tre profiler på kandidatdelen; translationel medicin, biomedicin og medical market access .
Uddannelsen giver mulighed for at arbejde med udvikling, tilpasning, produktion og salg af lægemidler, fx i lægemiddelindustrien eller forskning på universiteter eller hospitaler .

Adgangskrav og optagelse 
Optagelse på bacheloruddannelsen i medicin med industriel specialisering foregår igennem Den koordinerede tilmelding og forudsætter en studentereksamen (stx), højere forberedelseseksamen (hf), højere teknisk eksamen (htx), højere handelseksamen (hhx), studiekompetencegivende eksamen i forbindelse med erhvervsuddannelse (EUX) eller en tilsvarende udenlandsk eller international eksamen. De specifikke adgangskrav for optagelse på bacheloruddannelsen er Dansk A, engelsk B, matematik A. Desuden fysik B og kemi B eller fysik B og bioteknologi A.
Der er adgangsbegrænsning til uddannelsen.

Antal studerende 

Antal ansøgere og optagede studerende siden uddannelses oprettelse i 2006:

Referencer

Eksterne henvisninger 
 Nuværende og tidligere studieordninger 
 Studieguide, Aalborg Universitet
 School of Medicine and Health, Aalborg Universitet 

Videregående uddannelser i Danmark
Hannibal Wilhelm Wedell

Hannibal Wilhelm lensgreve Wedell(-Wedellsborg) (født 18. marts 1780 på Wedellsborg, død 10. maj 1828 sammesteds) var en dansk godsejer, ældre bror til Adam Ditlev, Ferdinand og Joachim Wedell-Wedellsborg.

Han var søn af lensgreve Ludvig Frederik Wedell og Frederikke Juliane Louise von Klingenberg, arvede 1817 grevskabet Wedellsborg og var desuden major.

Han ægtede 5. september 1800 i Karby Kirke Louise Theodata von Warnstedt (21. oktober 1777 på Løjtmark – 20. februar 1835 på Wedellsborg). Børn:
 Frederik Ludvig greve Wedell-Wedellsborg (6. januar 1803 på Billeskov – 28. marts 1819 i Svendborgsund)
 Marie Wilhelmine Caroline baronesse Wedell-Wedellsborg (20. maj 1804 i Karby – 12. september 1841 i Haderslev)
 Carl Wilhelm Adam Sigismund lensgreve Wedell (1806-1882)
 Julius Wilhelm Georg Ferdinand lensgreve Wedell (1807-1883)
 Frederik "Fritz" Ludvig Gottlieb baron Wedell-Wedellsborg (1811-1869)

Kilder 
 Danmarks Adels Aarbog 1951.

Hannibal Wilhelm
Lensgrever fra Danmark
Godsejere fra Danmark
Officerer fra Danmark
Personer fra Fyn
Danskere i 1700-tallet
Danskere i 1800-tallet
Museum Amager

Museum Amager består af 4 museer:

 Amagermuseet i Store Magleby

og 3 museer i Dragør:

 Dragør Museum
 Danmarks Lodsmuseum på Dragør Havn
 Mølsteds Museum med værker af marinemaleren Christian Mølsted 

samt:
 Museumskutteren Elisabeth K571 i Dragør Gl. Havn.

Referencer

Eksterne henvisninger 
 Museumamager.dk, Museum Amagers hjemmeside

Museer i Region Hovedstaden
Dragør Kommune
Statsanerkendte museer i Danmark
Museer etableret i 2004
Tichitt

Tichitt (arabisk: تيشيت ) er en by i Tagantregionen i det centrale/sydlige Mauretanien.

Byen blev grundlagt ca. 1150 og er kendt for sine få tilbageværende bygninger fra denne periode, udført i en distinkt lokal stil, med stenornamenter i nicher.

Historisk er byen kendt for salthandel, i dag er erhvervslivet i byen baseret på daddelpalmer.

Byen kom i 1996 på UNESCOs verdensarvliste, sammen med byerne Chinguetti, Ouadane og Oualata, som alle har tilsvarende ksar-byanlæg. En ksar (flertal ksour) er et landsby- eller bysamfund bestående af sammenbyggede murede huse. Sådanne byanlæg er almindelige i dele af Nordafrika, særlig syd for Atlasbjergene. UNESCO lagde vægt på byernes velbevarede middelalder-byplan, på deres rolle for karavanefarten og nomadekulturen i Sahara, og deres rolle som centre for islamisk kultur og lærdom.

Eksterne kilder og henvisninger 
 lexicorient.com om Tichit 
 bilder

Verdensarvsområder i Afrika
Byer i Mauretanien
Oualata

Oualata eller Walata (arabisk:  ولاته) er en by i Hodh Ech Charguiregionen i det sydøstlige Mauretanien, med 11.779 indbyggere (2000).

Byen blev grundlagt i 1000-tallet, da som en del af Ghanariget. Byen blev ødelagt og forladt i 1076, men blev genopbygget i 1224 og blev snart en vigtig station i Trans-Sahara-handelen, og et vigtig islamisk lærested, med op til seks koranskoler i virksomhed samtidig. I dag er byen kendt for sit manuskriptmuseum og for den traditionelle arkitektur med imponerende dekorationer.

Byen kom i 1996 på UNESCOs verdensarvliste, sammen med byerne Chinguetti, Tichitt og Ouadane, som alle har tilsvarende ksar-byanlæg. En ksar (flertal ksour) er et landsby- eller bysamfund bestående af sammenbyggede murede huse. Sådanne byanlæg er almindelige i dele af Nordafrika, særlig syd for Atlasbjergene. UNESCO lagde vægt på byernes velbevarede middelalder-byplan, på deres rolle for karavanefarten og nomadekulturen i Sahara, og deres rolle som centre for islamisk kultur og lærdom.

Eksterne kilder og henvisninger 

 walata.org 
 lexicorient.com om Oualata 
 Billeder

Verdensarvsområder i Afrika
Byer i Mauretanien
Kollegiekontoret

Kollegiekontoret er en beboerstyret boligorganisation i Aarhus med kontor på Toldboden (Aarhus). 

Kollegiekontoret administrerer, vedligeholder og moderniserer 26 ungdomsboligafdelinger, et privat og fire selvejende kollegier. I alt ca. 4500 lejemål.

Kollegier under Kollegiekontoret 
Børglum Kollegiet

Dania Kollegiet

Rundhøjkollegiet

Skjoldhøjkollegiet 

Tandlægekollegiet

Vilhelm Kiers Kollegium

Eksterne henvisninger 
 Officiel hjemmeside

Kollegier i Aarhus
Almene boligorganisationer
Administrative regioner i Mauretanien

Mauretanien er inddelt i tolv regioner ("wilayas") og et hovedstadsdistrikt (Nouakchott). Regionerne er igen inddelt i 44 departementer ("moughataa"), som igen er inddelt i kommuner.

Eksterne kilder og henvisninger 
 Statoids
 ons.mr – Office National de la Statistique 

Mauretaniens regioner
Fritz Wedell-Wedellsborg

Frederik "Fritz" Ludvig Gottlieb baron Wedell-Wedellsborg (4. november 1819 på Wedellsborg – 17. august 1869 i Bruxelles) var en dansk officer og kammerherre, bror til lensgreverne Carl og Julius Wilhelm Georg Ferdinand Wedell.

Wedell-Wedellsborg var søn af lensgreve Hannibal Wilhelm Wedell og hustru. Han var ritmester og eskadronschef i Livgarden til Hest og Ridder af Dannebrog.

Han blev gift 30. juni 1830 i Garnisons Kirke med Eleonora "Ella" Ida Christine Friderikke baronesse Selby (20. april 1807 i København – 12. april 1867 sammesteds), besidderinde af Det friherrelige Selbyske Forlods.

Kilder 
 Ferdinand von Krogh: Den høiere danske Adel: En genealogisk Haandbog, København 1866, s. 136. Online hos Google Books
 Danmarks Adels Aarbog 1951.

Fritz
Riddere af Dannebrog
Kammerherrer fra Danmark
Kavaleriofficerer fra Danmark
Danskere i 1800-tallet
Baroner fra Danmark
Personer fra Fyn
Mølsteds Museum

Mølsteds Museum er et kunstmuseum i Dragør, der beskæftiger sig med den danske maler Christian Mølsted (1862-1930), der boede i Dragør hele sit liv. Museet er indrettet i hans hjem og atelier, hvor han malede en stor del af sine værker. Museet udstiller et udsnit af disse. Det er en del af Museum Amager

Museer i Region Hovedstaden
Kunstmuseer i Danmark
Dragør
Engelke Heinrich von Bülow

Engelke Heinrich (også Henrik) von Bülow (født 30. maj 1761 i Egernførde, død 9. marts 1845 på Wedellsborg) var en dansk officer og hofmand.

Biografi 
Bülow var søn af Carl Adolph von Bülow til Radum (1734-1791) og Ulrikke Augusta Reventlow. Han var 1784 kammerjunker hos Arveprins Frederik, som han senere blev hofchef for, blev 1802 major og bataljonskommandør ved Nordsjællands landeværnsregiment, oberstløjtnant 1809 og fik afsked som karakteriseret oberst 1816. Bülow blev kammerherre og fra 1806 hofmarskal hos prins Christian Frederik.

9. december 1808 ægtede han i Husby Kirke Frederikke "Freda" Vibeke komtesse Wedell-Wedellsborg (25. januar 1781 på Wedellsborg – 9. marts 1824 sammesteds), datter af lensgreve Ludvig Frederik Wedell.

Han er begravet i Husby Kirke.

Kilder 
 Danmarks Adels Aarbog 1963.

Engelke Heinrich
Hofmarskaller fra Danmark
Hofchefer fra Danmark
Kammerherrer fra Danmark
Kammerjunkere fra Danmark
Officerer fra Danmark
Personer fra Egernførde
Danskere i 1700-tallet
Danskere i 1800-tallet
Friederich Nicolai Wilhelm von Paulsen

Friederich Nicolai Wilhelm (von) Paulsen (1. november 1784 i Slesvig by – 4. februar 1872 i Kongens Lyngby) var en dansk forstmand, bror til Fritz Paulsen.

Paulsen, der var søn af generalmajor Peter von Paulsen (1735-1815) og Anna Catharine Claudine f. Bertelsen de Cederfeld, valgte først den militære løbebane. 1809 tog han forsteksamen i København, og 1816 forlod han krigstjenesten med ritmesters rang. Samme år blev han konstitueret og 1819 udnævnt til overførster for Københavns Amts m.fl. statsskove, og 1829 afløste han Georg Wilhelm Brüel som overførster på Egelund, hvor han blev indtil sin afsked 1860; han døde i Lyngby 4. februar 1872. Paulsen blev 1810 forst- og jagtjunker, 1815 kammerjunker, 1826 hofjægermester, 1840 kammerherre, 1847 Kommandør af Dannebrogordenen. Paulsen var en meget nidkær og pligtopfyldende embedsmand, hvem regeringen jævnlig overdrog at undersøge offentlige og private skoves forhold, ligesom han gentagne gange var medlem af forstlige kommissioner (1833-63 af Forsteksaminationskommissionen) og en tid måtte bestyre flere private skovbesiddelser.

Han ægtede 14. december 1820 Henriette Elisabeth baronesse Juul (24. december 1796 – 24. maj 1832) og dernæst 1. juni 1834 hendes søster Ottilia Christiane Adolphine (1. februar 1803 – 28. juli 1883), døtre af kammerherre, oberstløjtnant Ove Henrik baron Juul-Rysensteen.

Kilder 
 Adolf Oppermann, "Friederich Nicolai Wilhelm von Paulsen", i: C.F. Bricka (red.), Dansk Biografisk Lexikon, København: Gyldendal 1887-1905.
 Sofus Elvius og H.R. Hiort-Lorenzen, Patriciske Slægter I.
 A. Oppermann, Bidrag til det danske Skovbrugs Historie 1786-1886.

Personer i Dansk Biografisk Leksikon
Overførstere fra Danmark
Kommandører af 1. grad af Dannebrog
Kavaleriofficerer fra Danmark
Danskere i 1800-tallet
Kammerherrer fra Danmark
Hofjægermestre fra Danmark
Personer fra Slesvig by
Friederich Nicolai Wilhelm
Felluns

Felluns (occitansk: Felhuns) er en by og kommune i departementet Pyrénées-Orientales i Sydfrankrig.

Geografi 
Felluns ligger i Fenouillèdes 47 km vest for Perpignan. Nærmeste byer er mod nordvest Le Vivier (4 km) og mod øst Ansignan (6 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Rabouillet

Rabouillet (occitansk: Rebolhet, catalansk: Rebollet) er en by og kommune i departementet Pyrénées-Orientales i Sydfrankrig.

Geografi 
Rabouillet ligger i Fenouillèdes 54 km vest for Perpignan. Nærmeste by er mod øst Sournia (7 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Christian Schack Mortensen

Christian Schack Mortensen, eller blot Christian Schack (14. april 1901 i Århus – 27. juli 1958 i Århus) var en dansk bryder i fjervægt. Christian Schack dyrkede brydning på eliteplan i perioden fra 1924 til 1934.

Christian Schack deltog ved Sommer-OL 1932 i Los Angeles, hvor han tabte sine to indledende kampe i fribrydning og blev slået i første runde af græsk-romersk brydning og udgik herefter med en skade.

Hans registrerede resultater var:

1924: Jyske mesterskaber – 2. plads 
1925: Jyske mesterskaber – 2. plads 
1927: Jyske mesterskaber – 1. plads 
1927: Danske mesterskaber – 2. plads 
1928: Jyske mesterskaber – 2. plads 
1929: Jyske mesterskaber – 1. plads 
1929: Danske mesterskaber – 1. plads 
1930: Jyske mesterskaber – 1. plads 
1931: Jyske mesterskaber – 1. plads 
1931: Danske mesterskaber – 1. plads 
1933: Jyske mesterskaber – 1. plads 
1933: Danske mesterskaber – 1. plads 
1934: Jyske mesterskaber – 1. plads 
1934: Danske mesterskaber – 2. plads

Eksterne henvisninger 
 
 Brydning, mesterskaber

Brydere fra Danmark
Olympiske brydere fra Danmark
Personer fra Aarhus
Le Vivier

Le Vivier (occitansk: Lo Vivièr, catalansk: El Viver) er en by og kommune i departementet Pyrénées-Orientales i Sydfrankrig.

Geografi 
Le Vivier ligger i Fenouillèdes 51 km vest for Perpignan. Nærmeste byer er mod nordøst Saint Martin (7 km), mod sydvest Felluns (4 km) og mod syd Prats-de-Sournia (6 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Trévillach

Trévillach (occitansk: Trevilhac, catalansk: Trevillac) er en by og kommune i departementet Pyrénées-Orientales i Sydfrankrig.

Geografi 
Trévillach ligger i Fenouillèdes 37 km vest for Perpignan. Nærmeste byer er mod nord Trilla (8 km), mod sydøst Montalba-le-Château (4 km) og mod sydvest Tarerach (6 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Prats-de-Sournia

Prats-de-Sournia (occitansk: Prats de Sornhan, catalansk: Prats de Sornià) er en by og kommune i departementet Pyrénées-Orientales i Sydfrankrig.

Geografi 
Prats-de-Sournia ligger i Fenouillèdes 52 km vest for Perpignan. Nærmeste byer er mod nord Le Vivier (6 km) og mod sydvest Sournia (5 km).

Demografi

Udvikling i folketal

Kilder

Eksterne henvisninger 

 Les Pyrénées Catalanes 

Byer i Pyrénées-Orientales
Havnø Mølle

Havnø Mølle ligger ved Mariager Fjord, øst for Hadsund og syd for landsbyen Visborg. 

Den er en herregårdsmølle, som blev bygget i 1842 af Havnø gods som en hollandsk vindmølle.

Møllen er Nordjyllands ældste bevarede vindmølle; den var i drift til omkring 1927.

Møllen blev i 1994 skænket af Havnø gods til Museumsforeningen for Hadsund og Omegn og blev gennemrestaureret fra 1995 til 2001.

Møllen drives nu som arbejdende museumsmølle af Møllehistorisk Samling i samarbejde med Havnø Møllelaug, der er en gruppe frivillige møllepassere. 

Havnø Mølle blev fredet i 1964.

Havnø ligger på en 100 x 25 meter stor køkkenmødding.

Referencer

Eksterne kilder og henvisninger 

 Museum for Havnø Mølle
 Havnø Mølles historie 
 Fjorden i oldtiden 
 Fredningssagen på Kulturarvsstyrelsens hjemmeside

Hollandske vindmøller i Danmark
Bygninger, konstruktioner og anlæg i Mariagerfjord Kommune
Fredede industribygninger og tekniske anlæg i Danmark
Fredede bygninger, konstruktioner og anlæg i Mariagerfjord Kommune
Trilla (Pyrénées-Orientales)

Trilla (occitansk: Trilhan) er en by og kommune i departementet Pyrénées-Orientales i Sydfrankrig.

Geografi 
Trilla ligger i Fenouillèdes 45 km vest for Perpignan. Nærmeste byer er mod nord Ansignan (5 km) og mod syd Trévillach (8 km).

Demografi

Udvikling i folketal

Kilder

Eksterne henvisninger 
 Pyrénées Catalanes 

Byer i Pyrénées-Orientales
Adrar (region)

Adrar en region i den centrale del af Mauretanien, og består mest af ørken. Adrar består af 3 moughataa (departementer).

Eksterne kilser og henvisninger 
 Statistik for Adrar

Mauretaniens regioner
Pézilla-de-Conflent

Pézilla-de-Conflent (occitansk: Pesilhan de Conflent) er en by og kommune i departementet Pyrénées-Orientales i Sydfrankrig.

Geografi 
Pézilla-de-Conflent ligger i Fenouillèdes 48 km vest for Perpignan. Nærmeste byer er mod nordøst Ansignan (7 km) og mod vest Sournia (9 km).

Demografi

Udvikling i folketal

Kilder

Eksterne henvisninger 
 Les Pyrénées Catalanes 

Byer i Pyrénées-Orientales
Tarerach

Tarerach (catalansk: Tarerac) er en by og kommune i departementet Pyrénées-Orientales i Sydfrankrig.

Geografi 
Tarerach ligger i Fenouillèdes 40 km vest for Perpignan. Nærmeste byer er mod øst Montalba-le-Château (6 km) og mod syd Arboussols (9 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Campoussy

Campoussy (, ) er en by og kommune i departementet Pyrénées-Orientales i Sydfrankrig.

Geografi 
Campoussy ligger i Fenouillèdes 51 km vest for Perpignan. Nærmeste byer er mod nord Sournia (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales